### | | | | --- | --- | | | | | --- | | **Teknik- og Miljøudvalget** 7. november 2016 Sagsnr. 710-2016-1640 Dok.nr. 710-2016-360343 Sagsbehandler DPSVE | | 102.                3. Budgetopfølgning 2016 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 3.
budgetopfølgning 2016 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I budgetopfølgningen er der fokus på [adresse]
overholdelse af budgettet til serviceudgifter. Hvis kommunerne samlet set ikke
overholder budgettet til serviceudgifter, skal kommunerne ifølge statens
sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

I 3. budgetopfølgning er alle budgetområder vurderet. De
områder, der i forbindelse med 2. budgetopfølgning indgik som
observationsområder, er vurderet med henblik på, om der skal søges tillægsbevilling
eller ej.

I budgetopfølgningen foreslås en række tillægsbevillinger,
så driftsbudgettet samlet set reduceres med 13,4 mio. kr.

Udgifterne til indkomstoverførsler og aktivitetsbestemt
medfinansiering reduceres med 16,4 mio. kr. Heri indgår en reduktion af
budgettet til indkomstoverførsler på Arbejdsmarkedsudvalgets område på 6,8 mio.
kr. og en reduktion af budgettet til aktivitetsbestemt medfinansiering på
sundhedsområdet på 5,8 mio. kr. De øvrige reduktioner vedrører mindreudgifter
til indkomstoverførsler på områderne for sårbare børn og unge samt handicap og
psykiatri. På begge områder modsvares mindreudgifterne på indkomstoverførsler
af merudgifter til serviceudgifter.

I 3. budgetopfølgning 2016 gives tillægsbevillinger til
serviceudgifter på 3,0 mio. kr., idet der bl.a. søges tillægsbevilling på de
områder, der tidligere har indgået som observationsområder.

Der søges en tillægsbevilling på ældreområdet på i alt 5,0
mio. kr. Heri indgår hjælpemiddelområdet med et forventet merforbrug på 3,5
mio. kr.

Der forventes merudgifter på serviceudgifterne inden for
området for sårbare børn og unge på 3,4 mio. kr., som der søges
tillægsbevilling til.

På vintertjeneste foreslås budgettet reduceret med 4,5,
mio. kr. med baggrund i de hidtil afholdte udgifter.

På de øvrige serviceudgifter reduceres budgettet med i alt
0,9 mio. kr.

I forhold til det vedtagne budget 2016 er budgettet til
serviceudgifter reduceret med 5,3 mio. kr. i forbindelse med tidligere
budgetopfølgninger og andre sager, hvori der er givet tillægsbevilling.

Herudover forventer institutionslederne i forbindelse med
3. budgetopfølgning 2016 at anvende 13,5 mio. kr. af de overførte over-/underskud
fra tidligere år. Da der i budgettet for 2016 kun er der afsat en pulje på 10
mio. kr. til at håndtere et samlet forbrug inden for
decentraliseringsaftalerne, betyder institutionernes forbrug af opsparede
midler dermed et merforbrug af serviceudgifter på 3,5 mio. kr.

Det samlede forventede merforbrug på serviceudgifterne
udgør 1,2 mio. kr. i 2016 inklusiv tidligere afgivne tillægsbevillinger,
forslag til tillægsbevillinger i 3. budgetopfølgning 2016 samt
forventningsdannelsen i øvrigt.

KL forventer, at Favrskov Kommunes serviceramme forøges med
600.000 kr. i 2016 som følge af lov- og cirkulæreprogrammet samt ændret pris-
og lønudvikling.

Der forventes et merforbrug på 600.000 kr. i 2016 i forhold
til den korrigerede serviceramme. Der er tale om en foreløbig vurdering af
årsresultatet på serviceudgifterne. De tidligere år har der på landsplan været
mindreudgifter til serviceudgifter, hvorfor der ikke har været en økonomisk
sanktion i forhold til kommunerne. KL forventer, at kommunerne samlet set
overholder budgetterne til serviceudgifter i 2016.

|  |  |
| --- | --- |
| **Vurdering af serviceudgifter i 2016** | **Mio. kr.** |
| Afgivne tillægsbevillinger i 2016 (inden 3. budgetopfølgning) | -5,3 |
| Forslag til tillægsbevillinger i 3. budgetopfølgning 2016 | 3,0 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 3,5 |
| **Forventet merforbrug på serviceudgifter i alt** | **1,2** |
| Forventet udvidelse af kommunens serviceramme | 0,6 |
| **Forventet merforbrug på serviceudgifter i forhold til den korrigerede serviceramme** | **0,6** |

**Anlæg**

Det samlede
korrigerede anlægsbudget i 2016 på det skattefinansierede område (eksklusiv
jordforsyning og ældreboliger) udgør ca. 216 mio. kr. (inklusiv overførsler fra
tidligere år på ca. 93 mio. samt politiske beslutninger, hvori der er givet
bevillinger i 2016 på ca. 8 mio. kr.). Det oprindelige budget udgjorde 115 mio.
kr. på det skattefinansierede område.

Medio oktober
måned er der bogført udgifter for ca. 82 mio. kr. Der forventes et forbrug i
2016 på anlægsprojekterne på det skattefinansierede område på ca. 140 mio. kr.,
så der skal overføres ca. 76 mio. kr. fra 2016 til 2017 til færdiggørelse af
projekterne. Blandt de projekter, hvor det forventes, at der skal overføres
store rådighedsbeløb til 2017, kan nævnes hallen i Hadsten, ny brandstation og
midler til investeringer i infrastruktur samt energiforbedringer.

I
budgetopfølgningen foreslås det, at det afsatte rådighedsbeløb til
flygtningeboliger i Hadsten tilføres kassebeholdningen. Baggrunden er, at
tilgangen af flygtninge er lavere end forventet ved budgetlægningen for
2016-19. Der gives en anlægsbevilling på 60.000 kr. til de allerede afholdte
udgifter til projektering mv.

I budget 2017-20 er der afsat 560.000 kr. til oprettelse af otte
vuggestuepladser i [adresse]. Der er allerede ultimo 2016 behov for
vuggestuepladserne, hvorfor det foreslås, at det afsatte rådighedsbeløb
fremrykkes fra 2017 til 2016. Samtidig gives anlægsbevilling til projektet, så
de ekstra vuggestuepladser kan oprettes hurtigst muligt.

**ØKONOMI**

De bevillingsmæssige konsekvenser for de samlede
driftsudgifter (eksklusiv budgetneutrale omplaceringer) fremgår af nedenstående
tabel.

|  |  |  |  |  |  |
| --- | --- | --- | --- | --- | --- |
| **Udvalg (1.000 kr.)** | **2016** | **2017** | **2018** | **2019** | **2020** |
| Økonomiudvalget | -934 | -310 | Janni Jeppesen | -168 | -168 |
| Teknik- og Miljøudvalget | -4.500 | 0 | 0 | 0 | 0 |
| Børne- og Skoleudvalget | 29 | 0 | 0 | 0 | 0 |
| Social- og Sundhedsudvalget | -585 | 0 | 0 | 0 | 0 |
| Arbejdsmarkedsudvalget | -6.800 | 0 | 0 | 0 | 0 |
| Kultur- og Fritidsudvalget | -600 | 0 | 0 | 0 | 0 |
| **I alt** | **-13.390** | **-310** | **-306** | **-168** | **-168** |

Note: Minus angiver mindreforbrug, som tilføres kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på -934.000 kr., som tilføres kassebeholdningen.

2. At der inden for Teknik- og Miljøudvalgets område gives en samlet
tillægsbevilling på -4.500.000 kr., som tilføres kassebeholdningen.

3. At der inden for Børne- og Skoleudvalgets område gives en samlet
tillægsbevilling på 29.000 kr., som finansieres af kassebeholdningen.

4. At der inden for Social- og Sundhedsudvalgets område gives en samlet
tillægsbevilling på -585.000 kr., som tilføres kassebeholdningen.

5. At der inden for Arbejdsmarkedsudvalgets område gives en samlet
tillægsbevilling på -6.800.000 kr., som tilføres kassebeholdningen.

6. At der inden for Kultur- og Fritidsudvalgets område gives en samlet
tillægsbevilling på -600.000 kr., som tilføres kassebeholdningen.

7. At beløbene, der vedrører budgetoverslagsårene, indarbejdes i budget
2017-20.

8. At budgetomplaceringerne godkendes.

9. At rådighedsbeløbet til flygtningeboliger reduceres med 7,640 mio. kr.
til 60.000 kr.

10. At
der gives en anlægsbevilling på 60.000 kr. til flygtningeboliger finansieret af
det afsatte rådighedsbeløb.

11. At
der gives en anlægsbevilling på 560.000 kr. til oprettelse af vuggestuepladser
i [adresse]. Anlægsbevillingen finansieres af det afsatte rådighedsbeløb, som
fremrykkes fra 2017 til 2016.

**BESLUTNING**

**Bilag**

|  |  |
| --- | --- |
| 3. budgetopfølgning 2016 - notat | 710-2016-338800 |